DA Den Europæiske Unions Tidende L 225/5

KOMMISSIONENS FORORDNING (EF) Nr. 1232/2006

af 16. august 2006

om åbning og forvaltning af et importtoldkontingent, der er tildelt USA, for fjerkrækød

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), særlig artikel 3, stk. 2, artikel 6, stk. 1, og artikel 15, og

ud fra følgende betragtninger:

(1) Ifølge den aftale i form af brevveksling mellem Det Europæiske Fællesskab og Amerikas Forenede Stater, der blev indgået i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) af 1994 (2), og som blev godkendt ved Rådets afgørelse 2006/333/EF (3), skal der indarbejdes et toldkontingent, som er tildelt USA, på 16 665 tons fjerkrækød.

(2) For at sikre en regelmæssig import bør de produktmængder, der er omfattet af importordningen, fordeles over perioden fra 1. juli til 30. juni.

(3) Toldkontingentet bør forvaltes på basis af importlicenser. Med henblik herpå bør der fastsættes nærmere regler for indgivelse af ansøgninger, og hvilke oplysninger der skal stå i ansøgningerne og licenserne. Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (4) bør anvendes, medmindre andet er fastsat i nærværende forordning.

(4) Da Bulgarien og Rumænien muligvis tiltræder EU pr. 1. januar 2007, bør der fastsættes en anden periode for indgivelse af licensansøgninger for første kvartal af 2007.

(5) For at toldkontingentet kan blive forvaltet korrekt, bør det fastsættes, at der skal stilles en sikkerhed på 50 EUR/100 kg i forbindelse med importlicenserne. Da der er en vis sandsynlighed for spekulation forbundet med ordningen i fjerkrækødsektoren, bør der fastlægges klare betingelser for de erhvervsdrivendes adgang til den.

(6) Det bør fastsættes, at licenserne udstedes efter en betænkningstid og i givet fald under anvendelse af en tildelingskoefficient.

(7) Det bør i de erhvervsdrivendes interesse fastsættes, at licensansøgningerne kan trækkes tilbage, når koefficienten er blevet fastsat.

(8) De erhvervsdrivende bør gøres opmærksom på, at licenserne kun kan anvendes til produkter, som opfylder alle EF-veterinærbestemmelserne.

(9) For at sikre en korrekt forvaltning af importordningerne behøver Kommissionen præcise oplysninger fra medlemsstaterne om de mængder, der rent faktisk er importeret. Af klarhedshensyn bør medlemsstaterne anvende et og samme forlæg, når de giver Kommissionen meddelelse om mængder.

(10) Uanset forordning (EF) nr. 1291/2000 og for at sikre, at den importerede mængde ikke overstiger den mængde, der er omfattet af denne ordning, bør den tolerance, som er fastsat i artikel 8, stk. 4, i nævnte forordning, anvendes.

(11) For perioden 1. juli 2006 til 30. september 2006 skal de erhvervsdrivende indgive licensansøgninger i de første femten dage efter denne forordnings ikrafttrædelse. Derfor bør forordningen træde i kraft på dagen for offentliggørelsen i Den Europæiske Unions Tidende.

(12) Foranstaltningerne i denne forordning er i overensstemmelse med udtalelse fra Forvaltningskomitéen for Fjerkrækød og Æg —

UDSTEDT FØLGENDE FORORDNING:

Artikel 1

Det importtoldkontingent, der er nævnt i bilag I, åbnes årligt for de produkter og på de betingelser, som er fastsat deri.

Artikel 2

Det toldkontingent, der er nævnt i bilag I, fordeles således:

— 25 % i perioden fra den 1. juli til den 30. september

— 25 % i perioden fra den 1. oktober til den 31. december

— 25 % i perioden fra den 1. januar til den 31. marts

— 25 % i perioden fra den 1. april til den 30. juni.

Artikel 3

Ved import til EF i henhold til det toldkontingent, der er nævnt i artikel 1, skal der fremlægges importlicens.

Artikel 4

For de importlicenser, der er nævnt i artikel 3, gælder der følgende regler:

a) Importlicensansøgerne skal være fysiske eller juridiske personer, der på det tidspunkt, ansøgningerne indgives, over for medlemsstatens myndigheder kan dokumentere, at de har importeret eller eksporteret mindst 50 tons produkter omfattet af forordning (EØF) nr. 2777/75 i hvert af de to kalenderår før det år, hvor licensansøgningen indgives.

b) Licensansøgningerne kan omfatte flere produkter henhørende under forskellige KN-koder og med oprindelse i USA; i så fald anføres alle KN-koder i rubrik 16 og varebeskrivelserne i rubrik 15.

c) Licensansøgningerne skal omfatte mindst 1 ton og må ikke overstige 10 % af den mængde, der er til rådighed for den pågældende periode, jf. artikel 2.

d) I licensansøgningernes og licensernes rubrik 8 anføres oprindelseslandet, og der sættes kryds i »ja«-feltet for at angive, at denne angivelse er obligatorisk.

e) I licensansøgningernes og licensernes rubrik 20 anføres en af de angivelser, der er nævnt i bilag II.

f) I licensernes rubrik 24 anføres en af de angivelser, der er nævnt i bilag III.

Uanset stk. 1, litra a), er detailforretninger og restauranter, som sælger deres produkter til den endelige forbruger, dog udelukket fra at kunne benytte ordningen.

Artikel 5

1. Der kan kun indgives licensansøgninger i løbet af de første syv dage af den måned, der ligger før hver periode som defineret i artikel 2.

For perioden fra den 1. juli 2006 til den 30. september 2006 kan der dog indgives licensansøgninger i de første femten dage efter denne forordnings ikrafttrædelse, og for perioden fra den 1. januar 2007 til den 31. marts 2007 kan der indgives licensansøgninger i de første femten dage af januar 2007.

2. Licensansøgningerne skal indgives til myndighederne i den medlemsstat, hvor ansøgeren har nedsat sig eller har sit hovedsæde.

En ansøgning tages kun i betragtning, hvis ansøgeren skriftligt erklærer, at han for den samme periode ikke har indgivet og ikke vil indgive andre ansøgninger for produkter i den gruppe, som er anført i bilag I.

Hvis en ansøger indgiver flere ansøgninger, tages ingen af hans ansøgninger i betragtning.

3. Der skal stilles en sikkerhed på 50 EUR/100 kg for importlicensansøgninger for alle de produkter, som er nævnt i bilag I.

4. Den femte arbejdsdag efter udløbet af fristen for indgivelse af ansøgninger, jf. stk. 1, giver medlemsstaterne Kommissionen meddelelse om de ansøgninger, der er indgivet for hvert produkt. Meddelelsen skal indeholde en liste over ansøgerne og en oversigt over de mængder, der er ansøgt om, for hvert produkt.

Alle meddelelser, herunder meddelelser om, at der ikke er indgivet ansøgninger, sendes elektronisk den arbejdsdag, som er fastsat i første afsnit, under anvendelse af den formular, der er vist i bilag IV, hvis der ikke er indgivet ansøgninger, eller under anvendelse af formularen i bilag IV og V, hvis der er indgivet ansøgninger.

5. Kommissionen afgør hurtigst muligt, i hvilket omfang de ansøgninger, der er nævnt i artikel 4, kan imødekommes.

Hvis de mængder, for hvilke der er ansøgt om licenser, overstiger de disponible mængder, fastsætter Kommissionen en tildelingskoefficient som en procentdel af de mængder, der er ansøgt om.

6. Ansøgerne kan trække deres licensansøgning tilbage senest ti arbejdsdage efter offentliggørelsen af tildelingskoefficienten i Den Europæiske Unions Tidende, hvis anvendelsen af procentsatsen medfører, at der fastsættes en mængde på under 20 tons. Medlemsstaterne underretter Kommissionen herom senest fem dage efter, at licensansøgningen er trukket tilbage, og frigiver straks sikkerhedsstillelsen.

7. Kommissionen beregner den restmængde, der skal lægges til den disponible mængde for det følgende kvartal i den samme kontingentperiode.

8. Licenserne udstedes så hurtigt som muligt, efter at Kommissionen har truffet beslutning.

9. Licenserne må kun anvendes til produkter, som overholder alle EF-veterinærbestemmelserne.

10. Inden udgangen af den fjerde måned efter hver årlig periode giver medlemsstaterne Kommissionen meddelelse om den samlede mængde produkter, opdelt efter KN-kode, der er overgået til fri omsætning i henhold til denne forordning i den pågældende periode.

Alle meddelelser, herunder meddelelser om, at der ikke er indgivet ansøgninger, gives ved hjælp af formularen i bilag VI.

Artikel 6

1. Importlicenserne er gyldige i 150 dage fra den faktiske udstedelsesdato, jf. artikel 23, stk. 2, i forordning (EF) nr. 1291/2000.

Licenserne er dog ikke gyldige efter udgangen af den i artikel 2 omhandlede sidste periode af året, som de er udstedt for.

2. Importlicenser, der er udstedt i henhold til denne forordning, kan ikke overdrages.

Artikel 7

Adgangen til toldkontingentet er betinget af, at der fremlægges et oprindelsescertifikat, som er udstedt af de amerikanske myndigheder i henhold til artikel 55 til 65 i Kommissionens forordning (EØF) nr. 2454/93 (5). Oprindelsen af produkter, der er omfattet af denne forordning, fastsættes i overensstemmelse med de gældende regler i EF.

Artikel 8

Forordning (EF) nr. 1291/2000 anvendes, medmindre andet er fastsat i nærværende forordning.

Uanset artikel 8, stk. 4, i forordning (EF) nr. 1291/2000 må den mængde, der importeres i henhold til nærværende forordning, ikke være større end den mængde, som er anført i importlicensens rubrik 17 og 18. Tallet »0« anføres i den forbindelse i licensens rubrik 19.

Artikel 9

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. juli 2006.

Artikel 5 anvendes fra denne forordnings ikrafttrædelsesdato.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. august 2006. På Kommissionens vegne Mariann FISCHER BOEL Medlem af Kommissionen

(1) EFT L 282 af 1.11.1975, s. 77. Senest ændret ved forordning (EF) nr. 679/2006 (EUT L 119 af 4.5.2006, s. 1).

(2) EUT L 124 af 11.5.2006, s. 15.

(3) EUT L 124 af 11.5.2006, s. 13.

(4) EFT L 152 af 24.6.2000, s. 1. Senest ændret ved forordning (EF) nr. 410/2006 (EUT L 71 af 10.3.2006, s. 7).

(5) EFT L 253 af 11.10.1993, s. 1.

BILAG I Løbenummer KN-kode Told Samlet mængde i tons produktvægt fra 1. juli 2006 09.4169 0207 11 10 131 EUR/t 16 665 0207 11 30 149 EUR/t 0207 11 90 162 EUR/t 0207 12 10 149 EUR/t 0207 12 90 162 EUR/t 0207 13 10 512 EUR/t 0207 13 20 179 EUR/t 0207 13 30 134 EUR/t 0207 13 40 93 EUR/t 0207 13 50 301 EUR/t 0207 13 60 231 EUR/t 0207 13 70 504 EUR/t 0207 14 10 795 EUR/t 0207 14 20 179 EUR/t 0207 14 30 134 EUR/t 0207 14 40 93 EUR/t 0207 14 50 0 % 0207 14 60 231 EUR/t 0207 14 70 0 % 0207 24 10 170 EUR/t 0207 24 90 186 EUR/t 0207 25 10 170 EUR/t 0207 25 90 186 EUR/t 0207 26 10 425 EUR/t 0207 26 20 205 EUR/t 0207 26 30 134 EUR/t 0207 26 40 93 EUR/t 0207 26 50 339 EUR/t 0207 26 60 127 EUR/t 0207 26 70 230 EUR/t 0207 26 80 415 EUR/t 0207 27 10 0 % 0207 27 20 0 % 0207 27 30 134 EUR/t 0207 27 40 93 EUR/t 0207 27 50 339 EUR/t 0207 27 60 127 EUR/t 0207 27 70 230 EUR/t 0207 27 80 0 %

BILAG II Angivelser nævnt i artikel 4, stk. 1, litra e) — : på spansk : Reglamento (CE) no 1232/2006 — : på tjekkisk : Nařízení (ES) č. 1232/2006 — : på dansk : Forordning (EF) nr. 1232/2006 — : på tysk : Verordnung (EG) Nr. 1232/2006 — : på estisk : Määrus (EÜ) nr 1232/2006 — : på græsk : Κανονισμός (ΕΚ) αριθ. 1232/2006 — : på engelsk : Regulation (EC) No 1232/2006 — : på fransk : Règlement (CE) no 1232/2006 — : på italiensk : Regolamento (CE) n. 1232/2006 — : på lettisk : Regula (EK) Nr. 1232/2006 — : på litauisk : Reglamentas (EB) Nr. 1232/2006 — : på ungarsk : 1232/2006/EK rendelet — : på maltesisk : Regolament (KE) Nru 1232/2006 — : på nederlandsk : Verordening (EG) nr. 1232/2006 — : på polsk : Rozporządzenie (WE) nr 1232/2006 — : på portugisisk : Regulamento (CE) n.o 1232/2006 — : på slovakisk : Nariadenie (ES) č. 1232/2006 — : på slovensk : Uredba (ES) št. 1232/2006 — : på finsk : Asetus (EY) N:o 1232/2006 — : på svensk : Förordning (EG) nr 1232/2006

BILAG III Angivelser nævnt i artikel 4, stk. 1, litra f) — : på spansk : Reducción de los derechos del AAC en virtud del Reglamento (CE) no 1232/2006 — : på tjekkisk : SCS cla snížená podle nařízení (ES) č. 1232/2006 — : på dansk : FTT-toldsats nedsat i henhold til forordning (EF) nr. 1232/2006 — : på tysk : Ermäßigung des Zollsatzes nach dem GZT gemäß Verordnung (EG) Nr. 1232/2006 — : på estisk : Ühise tollitariifistiku tollimakse vähendatakse vastavalt määrusele (EÜ) nr 1232/2006 — : på græsk : Μειωμένος δασμός του κοινού δασμολογίου, όπως προβλέπει ο κανονισμός (ΕΚ) αριθ. 1232/2006 — : på engelsk : CCT duties reduced as provided for in Regulation (EC) No 1232/2006 — : på fransk : Droits du TDC réduits conformément au règlement (CE) no 1232/2006 — : på italiensk : Dazi TDC ridotti secondo quanto previsto dal Regolamento (CE) n. 1232/2006 — : på lettisk : KMT nodoklis samazināts, kā noteikts Regulā (EK) Nr. 1232/2006 — : på litauisk : BMT muitai sumažinti, kaip numatyta Reglamente (EB) Nr. 1232/2006 — : på ungarsk : A közös vámtarifában meghatározott vámtételek csökkentése a 1232/2006/EK rendeletnek megfelelően — : på maltesisk : Dazji TDK imnaqqsa kif previst fir-Regolament (KE) Nru 1232/2006 — : på nederlandsk : Invoer met verlaagd GDT-douanerecht overeenkomstig Verordening (EG) nr. 1232/2006 — : på polsk : Cła pobierane na podstawie WTC, obniżone, jak przewidziano w rozporządzeniu (WE) nr 1232/2006 — : på portugisisk : Direitos PAC reduzidos em conformidade com o Regulamento (CE) n.o 1232/2006 — : på slovakisk : Clo SCS znížené podľa ustanovení nariadenia (ES) č. 1232/2006 — : på slovensk : Carine SCT, znižane, kakor določa Uredba (ES) št. 1232/2006 — : på finsk : Yhteisen tullitariffin mukaiset tullit alennettu asetuksen (EY) N:o 1232/2006 mukaisesti — : på svensk : Tullar enligt gemensamma tulltaxan skall nedsättas i enlighet med förordning (EG) nr 1232/2006

BILAG IV Anvendelse af forordning (EF) nr. 1232/2006 Kommissionen for De Europæiske Fællesskaber — GD for Landbrug og Udvikling af Landdistrikter Kontor D.2 — Gennemførelse af markedsforanstaltninger Fjerkrækød Ansøgning om importlicens med nedsat told USA Dato: Periode:

Medlemsstat: Afsender: Kontaktperson: Tlf.: Fax: Modtager: AGRI.D.2 Fax: (32-2) 292 17 41 E-post: AGRI-IMP-POULTRY@ec.europa.eu

Løbenummer Mængde, der er ansøgt om (kg produktvægt)

BILAG V Anvendelse af forordning (EF) nr. 1232/2006 Kommissionen for De Europæiske Fællesskaber — GD for Landbrug og Udvikling af Landdistrikter Kontor D.2 — Gennemførelse af markedsforanstaltninger Fjerkrækød Ansøgning om importlicens med nedsat told USA Dato: Periode:

Medlemsstat:

Løbenummer KN-kode Ansøger (Navn og adresse) Mængde, der er ansøgt om (kg produktvægt)